CELEX: 32019D1581
Language: fi
Date: 2019-09-16 00:00:00
Title: Neuvoston päätös (EU) 2019/1581, annettu 16 päivänä syyskuuta 2019, muuttavien luonnonvaraisten eläinten suojelemista koskevan yleissopimuksen sopimuspuolten kokouksen kolmannessatoista istunnossa Euroopan unionin puolesta tehtävistä ehdotuksista yleissopimuksen liitteiden I ja II muuttamiseksi

25.9.2019   
               
               
                  FI
               
               
                  Euroopan unionin virallinen lehti
               
               
                  L 245/7
               
            
         NEUVOSTON PÄÄTÖS (EU) 2019/1581,
         annettu 16 päivänä syyskuuta 2019,
         muuttavien luonnonvaraisten eläinten suojelemista koskevan yleissopimuksen sopimuspuolten kokouksen kolmannessatoista istunnossa Euroopan unionin puolesta tehtävistä ehdotuksista yleissopimuksen liitteiden I ja II muuttamiseksi
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 192 artiklan 1 kohdan yhdessä sen 218 artiklan 9 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Unioni teki yleissopimuksen muuttavien luonnonvaraisten eläinten suojelemisesta, jäljempänä ’yleissopimus’, neuvoston päätöksellä 82/461/ETY (1), ja se tuli voimaan 1 päivänä marraskuuta 1983.
                  
               
                     (2)
                  
                  
                     Yleissopimuksen XI artiklan nojalla sopimuspuolten kokous voi hyväksyä muutoksia yleissopimuksen liitteisiin I ja II.
                  
               
                     (3)
                  
                  
                     Sopimuspuolten kokouksen on määrä hyväksyä 15–22 päivänä helmikuuta 2020 pidettävässä kolmannessatoista istunnossaan tällaisia muutoksia. Yleissopimuksen sihteeristö on ilmoittanut yleissopimuksen sopimuspuolille, että kaikista muutosehdotuksista on ilmoitettava yleissopimuksen XI artiklan 3 kohdan mukaisesti viimeistään 19 päivänä syyskuuta 2019. Unioni voi yleissopimuksen sopimuspuolena tehdä tällaisia ehdotuksia.
                  
               
                     (4)
                  
                  
                     Lajin Tetrax tetrax sisällyttäminen yleissopimuksen liitteeseen I ja lajien Tetrax tetrax, Galeorhinus galeus ja Sphyrna zygaena sisällyttäminen yleissopimuksen liitteeseen II olisi tieteellisesti perusteltua ja unionin oikeuden mukaista sekä vastaisi unionin sitoumusta tehdä kansainvälistä yhteistyötä luonnon monimuotoisuuden suojelemiseksi.
                  
               
                     (5)
                  
                  
                     Unionin olisi näin ollen tehtävä kyseiset ehdotukset yleissopimuksen liitteiden I ja II muuttamiseksi. Komission olisi toimitettava kyseiset ehdotukset yleissopimuksen sihteeristölle,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            
               1.   Unioni tekee seuraavat ehdotukset muuttavien luonnonvaraisten eläinten suojelemista koskevan yleissopimuksen sopimuspuolten kokouksen kolmattatoista istuntoa varten:
               
                           a)
                        
                        
                           muutetaan yleissopimuksen liitettä I siten, että siihen sisällytetään laji Tetrax tetrax;
                        
                     
                           b)
                        
                        
                           muutetaan yleissopimuksen liitettä II siten, että siihen sisällytetään lajit Tetrax tetrax, Galeorhinus galeus ja Sphyrna zygaena.
                        
                     
            
               2.   Komissio toimittaa 1 kohdassa tarkoitetut ehdotukset unionin puolesta yleissopimuksen sihteeristölle.
            
         
         
            2 artikla
            Tämä päätös tulee voimaan päivänä, jona se hyväksytään
         
         
            Tehty Brysselissä 16 päivänä syyskuuta 2019.
            
               
                  Neuvoston puolesta
               
               
                  Puheenjohtaja
               
               T. TUPPURAINEN
            
         
         
            (1)  Neuvoston päätös 82/461/ETY, tehty 24 päivänä kesäkuuta 1982, muuttavien luonnonvaraisten eläinten suojelemista koskevan yleissopimuksen tekemisestä (EYVL L 210, 19.7.1982, s. 10).